open-index/open-wikipedia-markdown huggingface dataset:
Antares

**Antares** (*α Scorpii*) ye una estrela, o nombre d'a cual promana d'o griego "*pareixito a Ares*" u "*enemigo d'Ares*", probablement perque a suya tonalidat royisca fa recordar a d'o planeta Marte (*Ares* ta os griegos). Ixa coloración especial ha feito d'a estrela un obchecto d'intrés ta muitas sociedaz a lo largo d'a historia, y muitos d'os antigos templos echipcios s'orientoron a fin que a luz d'Antares tenese un papel importán en as ceremonias que se i celebraban. Antares yera una d'as cuatre "estrelas reyals" d'os antigos astrologos persas y mencionatas por Zoroastres, y bels escritors aseguran que ye a "estrela lanza" a la que fa referencia o libro biblico de Chob.

Antares ye un estrela chigant de clase M, con un diametro d'aproximadament 6,24 x 108&nbsp;km, una mica mes d'a distancia entre o Sol y o planeta Marte. A suya densidat ye bien chicota. A distancia a la Tierra ye de 604 anyos luz. Ye a estrela mes brilant (α Scorpii) d'a constelación d'Escorpio.

## Referencias
Familias lingüisticas

A mayoría d'as luengas conoixidas s'incluyen en as clamadas **familias lingüisticas**. En sentiu estricto, una familia de luengas ye una unidat filochenetica, ye dicir, toz os suyos miembros derivan d'un ancestro común. L'ancestro ye conoixiu de forma dreita en pocas ocasions ya que o rechistro historico d'a mayoría d'as luengas ye muitcurto. Sin dembargo ye fesable remontar muitas d'as caracteristicas de l'ancestro común de luengas relacionadas aplicando lo metodo contimparativo – un procedimiento de reconstrucción creyato en o s. XIX por o lingüista August Schleicher. Se puede contrimostrar con facilidat o estatus de muitas d'as famillas listadas mas abaixo.
As **familias de luengas** pueden estar subdivididas en unidaz menors, d'ordinario clamadas “brancas” (a historia d'una **familia de luengas** se representa a ormino como un árbol)

As luengas que no pueden estar clasificadas con seguranza en denguna **familia** son clamadas luengas aislatas.

## Luengas naturals
Lista d'as **familias lingüisticas** d'o mundo, ordenatas de mes a menos seguntes a suya importancia demografica:

*Luengas indoeuropeas.
*Luengas sino-tibetanas.
*Luengas congo-kordofanas.
*Luengas afroasiaticas.
*Luengas austronesias.
*Luengas dravidicas.
*Luengas turquicas.
*Luengas niponas..
*Luengas austro-asiaticas.
*Luengas uralicas.
*Luengas nilo-saharianas.
*Luengas quechuas.
*Luengas mongols.
*Luengas tupí-guaranís.
*Luengas surcaucasicas.
*Luengas mayas.
*Luengas uto-aztecas.
*Luengas na-dene.
*Luengas koi-san.
*Luengas tungusas.
*Luengas algonquinas.
*Luengas salish.
*Luengas wakash.
*Luengas muskogui.
*Luengas siuanas.
*Luengas iroquesas.
*Luengas caddoanas.
*Luengas hoka.
*Luengas penuti.
*Luengas mixe-zoque.
*Luengas totonacas.
*Luengas kiowa-tano.
*Luengas oto-mangue.
*Luengas misumalpa.
*Luengas chibchas.
*Luengas ge.
*Luengas pano.
*Luengas caribe.
*Luengas mataco-guaicuru.
*Luengas arawak.
*Luengas araucanas.
*Luengas esquimalaleutianas.

*Se veiga tamién:* Luengas aislatas

## Luengas no naturals
Antimás d'as luengas ementadas, que han surtiu de forma natural, existen atros lenguaches que truxan con istas muitas y importants caracteristicas:
*Luengas artificials
*Lenguache formal y lenguaches de programación
Luengas esquimalaleutianas

As **luengas esquimalaleutianas** forman una familia de luengas parlata prencipalment en as islas y costas mes septentrionals d'America d'o Norte per bellas 80.000 personas.

A ista familia perteneixen:
* l'aleutiano
* l'inuktitut
* l'inupiatun
* o yupik

Bels estudiosos consideran l'inuktitut, l'inupiatun y o yupik un mesmo idioma esquimal.
Idioma inuktitut

L**'inuktitut** ye un idioma d'a familia de luengas esquimalaleutianas, parlato prencipalment en a dependencia danesa de Groenlandia y en parte de Canadá per bellas 65.000 personas.

L'idioma, formato per un continuo de dialectos, puede trestallar-se en:
* Inuktitut de l'este de Canadá
* Groenlandés, en Groenlandia

A luenga ye oficial en Groenlandia (chunto con o danés) y en os territorios canadienses de: 
* Nunavut (chunto con l'innuinaqtun, l'anglés y o francés) 
* Northwest Territories u Territorios d'o Nord-ueste (chunto con altras luengas indichenas, l'anglés y o francés).

Tamién ye luenga d'amostranza en Nunavik (Norte de Quebec)
1 de chunio

## Escaicimientos
### Aragón
* 1528 - prencipian en Monzón as primeras sesions d'as Corz Chenerals d'Aragón convocadas por Carlos I d'Aragón.

### Atros países
* 1252 - puya a lo trono o rei Alifonso X de Castiella.
* 1283 - en ista calendata teneba que celebrar-se en a ciudat de Bordeus, que en ixas envueltas dependeba d'Anglaterra, o dito Desafiamiento de Bordeus.
* 1792 - Kentucky se converte en o 15eno estau en dentrar en os Estaus Unius. 
* 1796 - Tennessee se converte en o 16eno estau en dentrar en os Estaus Unius. 
* 1941 - en a Segunda Guerra Mundial remata a batalla de Creta con redota d'os Aliaus y victoria d'o Tercer Reich.

## Naixencias
### Aragón
### Atros países

* 1780 - naixencia en Magdeburgo (Reino de Prusia) d'o militar prusiano Carl von Clausewitz (†1831). 
* 1804 - naixencia en Novospasskoie (Imperio Ruso) d'o compositor ruso d'o Romanticismo Mihail Glinka (†1857).
* 1895 - naixencia en Lemberg (Imperio Austrohongaro, hue Ucraína) d'o militar y politico polaco Tadeusz Bór-Komorowski (†1966).
* 1913 - naixencia en Valencia (País Valenciano) d'o director cinematografico, guionista y productor cinematografico espanyol Vicente Escrivá (†1999).
* 1926 
** naixencia en Mount Airy (Carolina d'o Norte) de l'actor estausunidense Andy Griffith († 2012).
** naixencia en Los Angeles (California) de l'actriz, modelo, cantaire y productora cinematografica estausunidense Marilyn Monroe (†1962).
* 1935 - naixencia en Manchester (Gran Manchester, Anglaterra) de l'arquitecto britanico Norman Robert Foster.
* 1937 - naixencia en Memphis (Tennessee) de l'actor y director cinematografico estausunidense Morgan Freeman.
* 1946 - naixencia en Dundee (Escocia) de l'actor escocés Brian Cox.
* 1956 
** naixencia en París (Isla de Francia) d'o escritor, novelista y periodista francés Patrick Besson.
** naixencia en Houston (Texas) de l'actriz estausunidense Lisa Hartman Black.
* 1968 - naixencia en Malvern (Victoria) de l'actor y cantaire Australiano Jason Donovan.
* 1974 - naixencia en Ottawa (Ontario) d'a cantaire canadiense Alanis Morissette.
* 1977 - naixencia en Plainview (Nueva York, Estaus Unius) de l'actriz estausunidense Danielle Harris.

## Defuncions
### Aragón
* 1411 - l'arcebispe de Zaragoza García Ferrández d'Heredia muere asasinato en una emboscata por Antón de Luna cuan tornaba ta Zaragoza por un camín entre L'Almunia de Donya Godina y Almonecir de la Sierra (n.1335).
* 1433 - muere en Exativa (Reino de Valencia, Corona d'Aragón) o noble aragonés Chaime II d'Urchel (n.1380).

### Atros países
* 1616 - muere o *[[samurai]]* chaponés Ieyasu Tokugawa, primer Shogun d'o Chapón (n.1543).
* 1823 - muere en París (Reino de Francia) o militar francés Louis Nicolas Davout (n.1770).
* 1841 - muere en Massy (Essonne) o inventor francés Nicolas Appert.
* 1846 - muere en Roma o Papa Gregorio XVI.
* 1868 - muere en Lancaster (Pennsilvania) o politico estausunidense James Buchanan, 15eno President d'os Estaus Unius (n.1791).

## Referencias
Chinero

**Chinero**, **chiner** u **chenero** ye lo primer mes de l'anyo en o calandario gregoriano, fendo-ne parte 31 días.

## Etimolochía

Lo suyo nombre *JANUAIRUS* ye dedicato a *[[Chano (dios romano)|JANUS]]*, dios d'os cambios, prencipios, os finals y as puertas. Sindembargo, en o calandario romano o mes de chinero ocupaba a oncena posición d'entre os meses de l'anyo, y nomás en feban parte 29 días. Estió con a reforma d'o calandario que fació Chulio César cuan o mes adquirió as suyas caracteristicas actuals.

Antiparte, mesmo que febrero, o mes de chinero no existiba dica a reforma que se diz que fació Numa Pompilio en o sieglo VIII aC.

## Mazadas
**L'augua de chiner allena el graner, la de febrer en un calder, la de marzo en un tarrallazo, la d'abril cada gota en bale mil, la de mayo mas que'n tot l'año*.
**Mas vale vino d'o feceguero qu'agua de enero*.
**El sol d'enero, mascara mas que un caldero*.

## Referencias

## Vinclos externos
Chunio

**Chunio** u **chunyo** ye o seiseno mes de l'anyo en o calandario gregoriano y tien 30 días. O suyo nombre en latín yera *iunius*, en honor d'a diosa romana Chuno (Iuno, en latín). Como abril, teneba 30 días en o primitivo calandario romano, pero pasó a tener-ne 29 en o calandario lunar de Numa Pompilio.

Con o calandario chuliano recuperó a cantidat de 30 días. A forma *chunyo* ye documentada en o sieglo XX en aragonés central y oriental.

## Escaicimientos en o mes de chunio
* Entre o 23 y o 24 se celebra a nueit de Sant Chuan.
* 24 de chunio: día de Sant Chuan Batista.
* 29 de chunio: día de Sant Pietro y Sant Pablo.

## Referencias

## Vinclos externos
Febrero

**Febrero** u **febrer** ye o segundo mes de l'anyo en o calandario gregoriano, y tien 28 días, encara que en os ditos anyos bisiestos en tien 29.

O suyo nombre en latín, *februarius*, fa referencia a que yera un mes adedicato a las *februa*, unas fiestas de purificación a on se feban sacrificios a los muertos; d'o nombre d'ixas fiestas en deriva o nombre d'o dios Februus d'a mitolochía romana, dios que yera tamién relacionato con ixas actividaz purificativas. Mesmo que o mes de chinero, o mes de febrero no existiba en o primitivo calandario romano, y l'adhibiron, seguntes se diz, cuan en o sieglo VIII aC o rei Numa Pompilio fació a suya reforma d'o calandario, transformando-lo d'un calandario de base lunar en un calandario de base solar. 

En ixas envueltas teneba ya 28 días, pero cuan Chulio César establió o dito calandario chuliano, pasó a tener-ne 29 (y 30 en os anyos bisiestos), estando tamién o zaguer mes de l'anyo, que en ixas envueltas prencipiaba en marzo.

En a reforma que fació César Augusto d'o calandario chuliano o mes de febrero perdió un día, pasando asinas a tener a suya configuración actual.

## Ditos y Mazadas
**Febrer traidor, ba matar a’l pai n’el lenyer y a la mai en el labador*.
**Febrere siete caras gosa fere, ba matare a’l pai en el lenyere y a la mai en el gallinere*.
**El sol de febrero ye cabecero, y el de marzo carnicero*.
**en febrero o garbanzal ni naciu ni por sembrar*.
**en febrero o ganau ta lo sementero*.
**si truena en febrero, os santos candeleros*.
**a pesar de febrero, barbas de gran caballero*.
**febrero,febrerón,poco miedo te tengo, que los míos corderos han un palmo de corninchons*.
**en febrero prepara o [[Tendedor|estendedero]]*.
**en febrero fa primavera el bacibero*.

## Referencias
Mayo

**Mayo** u **mai** ye lo cinquén mes de l'anyo en lo calandario gregoriano y tiene 31 días. Yera lo tercer mes en lo calandario romano antigo, a on que chinero y febrero yeran a zaguers de l'anyo.

En lo hemisferio norte ye un mes de primavera, d'astí lo sobrenombre de "mes de las flors". Manimenos, en lo hemisferio sud ye un mes de santmigalada y equivalent a lo noviembre de lo hemisferio norte.
 
## Etimolochía
L'aragonés *Mayo* deriva de lo latín *MAIUS*. Bi ha diferents hipotesis etimolochicas pa explicar l'orichen de lo *MAIUS* latín:

a) S'ha quiesto relacionar con lo nombre *MAIA* que recibia la *BONA DEA*. Celebraban lo festival dedicau a esta diosa en lo mes de *MAIUS*.

b) Bi heba tamién una nimfa dita *Maya*, filla d'Atlas y de Pleione y madre de Mercurio.

c) Una tercera opción podría estar lo termin *MAIUS JUPPITER*, reducción de *MAXIMUS*, lo mes gran.

En la Grecia antiga lo equivalent de Mayo ye lo mes de lo mes de *Targelion*. En la tradición celta l'1 de mayo yera la fiesta de Beltaine, que marcaba lo encomenzamiento de lo verano, y se suposa que ye l'orichen de las celebracions que bi ha en buena part de la Peninsula Iberica ixe día como *[[Mayos|Los Mayos]]*.

## Ditos y mazadas
**«Si a fin de mayo fa frío, solo comerás pan fino»*.
**«Si pa marzo y febrero no plora, pa mayo queda»*.
**«mas largo que un mes de mayo»*
**«Lo medico mas grande de lo ganadero ye lo mes de mayo»*.

## Referencias
Marzo

**Marzo** (en latín *Martivs*) ye o tercer mes de l'anyo en o calandario gregoriano y tien 31 días.

Yera o mes dedicato a Marte en o calandario romano y o primer mes de l'anyata, primer mes en o que podeban ninviar tropas a combatir difuera de Roma, feito que cambió cuan con motivo d'as guerras celtibericas ninvioron tropas a Numancia antes fendo encomenzar l'anyo l'1 de chinero.

En aragonés fer un orache propio de marzo en atros meses ye "marceyar".

## Ditos y Mazadas
**Marzo marcero, tan pronto sol com’aguacero*.
**Si marzo marceya, abril acantaleya y mayo tempesteya*.
**Cuando marzo mayea, mayo marcea*.
**Si en marzo ya fa calor, mal anyo pa'o labrador*.
**«pa marzo crespillos y lardo»*
**«si en marzo fas esferras en to' l'anyo habrá caceras»*
**«en marzo no se pixa o ratón en o campo»*
**«o sol de marzo s'apega como o'scarzo»*
**«si truena en marzo, prepara a cuba y o mazo»*
**Marzo marzaba y abril espelletaba y mayo contaba as pelletas que marzo y abril sacaban.*
**«si quies grano, quita el cordero del trigo en marzo»*.

## Referencias
Abril

**Abril** (d'o latín *aprilis*) ye o cuatreno mes de l'anyo seguntes o calandario gregoriano, dezaga de marzo y antis de mayo, y tien 30 días.

En o calandario romano yera o segundo mes de l'anyada. O suyo nombre en latín ye d'orichen etrusco y provién d*'[[Apru]]*, que yera o nombre que recibiba en a mitolochía etrusca a diosa Afrodita d'a mitolochía griega.

## Ditos y mazadas
**«Abril, cada gota en vale mil»*.
**«en abril cucos en o pernil»*.
**«abril, de sacos t'has de vestir»*.
**«en abril, güen palo y güen trabil»*.
**«el mes de abril ye muy ruin, coge a la güella por o reverdín»*.

## Referencias

## Vinclos externos
Chulio

**Chulio** u **chuliol** ye o seteno mes de l'anyo en o calandario gregoriano y tien 31 días.

En l'antigo calandario romano se deciba *quintilis* porque ocupaba a cinquena posición, pero se cambió por *iulius* en honor de Chulio César (*Iulius Caesar*, en latín), dimpués d'o suyo asasinato, porque heba reformau o calandario y se creyeba que yera naixiu en ixe mes. A forma **chuliol** promana d'o diminutivo latín *iuliolu* y ye analoga a las variants catalanas *juliol*-*joliol*-*juriol*.

Ye documentada en o sieglo XX en aragonés central y oriental., y en textos medievals literarios como o "Libro de Marco Polo" a mes de textos provinients de l'aria entre a Comunidat de Teruel y o Mayestrato

## Notas


## Referencias
Agosto

**Agosto** ye o uiteno mes de l'anyo en o calandario gregoriano, y en fan parte 31 días.

En l'antigo calandario romano yera o seiseno mes de l'anyo, y se'n deciba en latín **sixtilis**, dica que se le cambió o suyo nombre enta **augustus** en a honor d'o emperador Augusto, qui estió o primer emperador de l'Imperio Romano.

Mientres o premitivo calandario romano teneba nomás que 29 días, adibindo-se-le un día mas con a reforma que fació Numa Pompilio. 

Con o calandario chuliano teneba 30 días, encara que Augusto li adhibió o día 31 (que sacó d'o mes de febrero) ta que tenese 31 días, os mesmos días que o mes de chulio, adedicato a su pai adoptivo Chulio César.

## Ditos y mazadas
**«a masa y os críos en agosto tienen frío»*.
**«agosto fa mosto y setiembre fa l'azeite»*.
**«en agosto frío en rostro»*
**«as tronadas d'agosto fan buen mosto»*

## Referencias

## Vinclos externos
Setiembre

**Setiembre** u **setembre** ye o noveno mes d'o calandario gregoriano, encara que en l'antigo calandario romano yera o seteno mes, estando ixa a suya etimolochía (d'o latín *september*, de *septimus*, "seteno").

Ye formato por 30 días y en o calandario va dezaga d'agosto y antis d'octubre. Ye en l'hemisferio norte o primer mes d'agüerro, mientres que en l'hemisferio sud ye primer mes d'a primavera, dentrando-se en ixas estacions con l'equinoccio, entre o 21eno y o 24eno días d'o mes.

## Mazadas
**Agosto fa mosto y setiembre fa l'aceite*.
**Setiembre, u seca as fuentes u se lleba os puentes*.

## Referencias

## Vinclos externos
Octubre

**Octubre** ye o deceno mes seguntes o calandario gregoriano, y ye formato por 31 días. Precedito por setiembre y seguito por noviembre, ye un mes d'agüerro.

## Etimolochía
O suyo nombre tien o suyo orichen en o latín "octobris", fendo referencia a cuan, seguntes o calandario romano, yera o uiteno mes d'o calandario (*octo*), que prencipiaba no pas en chinero, como hue, sino en marzo.

## Referencias

## Vinclos externos
Noviembre

**Noviembre** u **novembre** ye l'onceno mes de l'anyo en o calendario gregoriano, y tien 30 días.

O suyo nombre tien orichen en que d'antis mas, en o calendario romano, yera o noveno mes de l'anyo ("november" de *novem* u noveno, en latín). Cuan d'adhibioron dos meses mas chulio y agosto, en o clamato calendario chuliano, o mes mantenió o suyo antigo nombre, como lo mantenió en o calendario gregoriano.

En o calendario d'os pastors transhumants altoaragoneses se diz "mes de Aborral" y corresponde a un mes cuan cerraban lo bestiar en las pardinas de camín a tierra plana.

## Mazadas
**O doce de nobiembre ye o sino do anyo: si plebe ixe día, plebe todo l'anyo*.

## Referencias

## Vinclos externos
Aviento

**Aviento** u **deciembre** ye o zaguer mes de l'anyo en o calandario gregoriano, tien 31 días y ye lo mes d'o Nadal y d'a nueit de cabo d'anyo.

## Notas


## Referencias

## Vinclos externos
Asia Central

**Asia Central** ye una rechión d'Asia que abraca as tierras d'entre a mar Caspia y l'ueste de China.

Os territorios que s'incluyen per un regular en ista rechión son:

* buena parte de Cazaquistán,
* Uzbekistán,
* Turkmenistán (u Turcomanistán),
* Kirguizistán (u Kirguizia),
* y Tachiquistán.

A ormino tamién se i incluyen:

* os países d'a Transcaucasia, mes que mes Azerbaichán,
* parte d'o norte d' Irán, Afganistán y Pakistán,
* parte d'o sud de Siberia,
* Mongolia,
* o Xinjiang y o Tibet, a l'ueste d'a Republica Popular de China.

A rechión se caracteriza per estar un punto de trobada de chens y influyencias plegadas d'Irán, India y China, sobre tot per a que se conoix como rota d'a seda. A luenga y cultura de buena parte d'os territorios ye turco-mongol (menos entre os tachicos y os tibetans), per o que parte d'ista rechión tamién se conoix con o nombre de Turquestén. A relichión mayoritaria ye l'islam (menos en Mongolia y o Tibet). Os actuals estaus independients de Cazaquistán, Uzbekistán, Turkmenistán, Kirguizistán y Tachiquistán son o resultau d'a disgregación d'as antigas republicas autonomas d'a Unión Sovietica.
Calandario

O **calandario** (d'o latín *calendarĭum*) ye una cuenta sistematizata d'o tiempo ta la organización d'as actividaz humanas. D'antis mas os calandarios yeran basaus mayoritariament en os ciclos lunars, anque encara en l'actualidat o calandario musulmán ye un calandario lunar. Tamién en l'antigüidat anque de menos uso bi heba diferents calandarios con base en o ciclo que describe a Tierra arredol d'o Sol y se dicen calandarios solars, utilizaus prencipalment en l'antigo Echipto y l'antiga Roma plegando a l'actualidat a traviés d'o calandario gregoriano usau mayoritariament en Occidente en l'actualidat. O calandario sideral se basa en o movimiento d'atros astros diferents a lo Sol.

Lo calandario mas antigo estió trobau en lo monumento mesolitico de Aberdeenshire, Escocia per arqueologos britanicos. Se creye que data d'arredol de l'anyo ueito mil aC, y mide lo tiempo a partir d'as fases d'o Sol y d'a Luna.

Atro calendario antigo y intresant ye o primer calandario echipcio que surte a primers d'o tercer milenio aC y que en ye lo primer calandario solar conoixiu d'a Historia. En America antes d'o suyo escubriminento per parte d'os europeus coexistian diversos calandarios como lo calandario maya, lo incaico u l'azteca.

## Etimolochía
Lo termin *calandario* procede de *calendas*, termin latín que designa lo primer día d'o mes en o calandario romano, relacionau con o verbo *calare*, que se refiere a la sortida d'a luna nueva cuan se veye per primera vegada. Lo latín *calendarium* con o significau de libro de cuentas u rechistro, ya que las cuentas se liquidaban y las deudas se cobraban en os *calendariums* de cada mes.

## Se veiga tamién
* Calandario d'escaicimientos.
* Calandario de pocha.
* Calandario perpetuo.
* Calandario gregoriano.
* Calandario chuliano.
* Almanaque.
* Calandario perpetuo.

## Referencias

## Vinclos externos

*  HoraYFecha.eu : Hora y calendata: Grans ciudaz d'o mundo y diferents fusos horarios.
Homo erectus

***Homo erectus*** ye o nombre cientifico d'una especie d'a familia d'os *[[Hominidae]]*, que ye fácil que deribe de l**[[Homo ergaster]]''.

== Descubrimiento ==
En [[1891]] l'anatomista [[Países Baixos|neerlandés]] [[Eugène Dubois]], mientres feba escavacions [[Paleontolochía|paleontolochicas]], en fació o primer decubrimiento d'a especie, formato por un [[fémur]] y un [[cranio]], en o [[río Solo]], a man de [[Trinil]] ([[isla de Chava]], en l'actual [[Indonesia]]). Dubois denominó a ista nueva especie ''Pithecanthropus erectus'', y recibió o nombre popular d**hombre de Chava* u *hombre de Trinil*.

Dimpués se troboron atros [[Chacimiento arqueolochico|chacimientos]] en [[China]], arredol de [[Pequín]], que recebieron o nombre cientifico de *Sinanthropus pekinensis* y o nombre popular d*'hombre de Pequín*. Tamién en o norte d'[[Africa]] bi ha chacimientos d*Homo erectus*, que recebieron o nombre d*Atlantropus*.

En [[1940]] toz istos restos fueron adscritos a o [[Chenero (biolochía)|chenero]] *Homo''.

## Vinclos externos
Animalia

Os **animals** (cientificament, o reino **Animalia**, d'antis mas tamién Metazoa) son organismos vivos quimio-organo-heterotrofos pluricelulars, lo menos en a suya forma adulta, con respiración aerobia -son toz dependients de l'oxicheno- y reproducción sexual -con formación de gametos haploides y zigotos diploides (ciclo vital haplo-diploide)-, que son diferenciables d'altros sers vicos heterotrofos per a suya sensibilidat y capacidat de movimiento voluntario.

Anque que no ye de plen una caracteristica que agrupe a toz os animals, s'ha de parar cuenta que muitos d'os organismos adintro d'este grupo son os que han desarrollato mes y millor a capacidat suya ta lo movimiento. Bi ha animals estaticos como os poriferos (esponchas) que tienen nomás movimiento ciliar adintro d'os suyos conductos centrals meyante celulas que desplazan l'augua, sin que l'animal entero pueda fer garra movimiento propiament dito.

Con bien pocas excepcions, as mes visibles d'entre os propios Porifera, os animals tienen cuerpos bien diferenciatos con teixitos deseparatos. Ixes incluyen, asinas, os musclos que se contrayen ta controlar o movimiento, y un sistema niervoso que ninvía y procesa sinyals. También gosan tener una *cambra* dichestiva interna, con una u dos ubriduras enta l'exterior. Ye la presencia d'estas tres caracteristicas lo que fa que os animals que las tienen sigan cuaternatos como «*metazoos*» u «*eumetazoos*», estando ixe segundo termin lo mes endicato mientres que lo primer no sería si que una expresión a sobén confusa ta designar a toz os animals de manera cheneral.

Toz os animals tienen celulas eucariotas embolicatas d'una matriz extracelular caracteristica composada de colacheno y glicoproteínas elasticas. Ixa matriz puet manifestar-se en diversas formas, como per eixemplo cuan ye calcificata en os uesos u closcas d'os moluscos.

Mientres o suyo desarrollo embrionario, forman de regular una carcasa relativament flexible adintro d'a cual as celulas pueden mover-se de forma relativament libre y reorganizar-se, fendo posibles altras estructuras posteriors mes complexas. Tot ixo contrasta con altros organismos multicelulars como plantas y fongos, a on que as celulas obtienen o suyo puesto dende os prencipios meyante la formación de parez celulars que experimentan una creiximiento progresivo.

La parte d'a biolochía que estudia los animals ye la zoolochía.

## Filochenia

## Referencias

## Bibliografía
*  Hickman, C. P., Ober, W. C. & Garrison, C. W. *Principios integrales de zoología*, 13.ª edición, 2006.. McGraw-Hill-Interamericana, Madrid (etc.), XVIII+1022 pp. ISBN 84-481-4528-3.
*  Storer, Tracy. *General Zoology*. 6th edition. MC. Graw Hill Book Company, Inc.

## Se veiga tamién
* Celula eucariota.
* Eukaryota.
* Fungi.
* Plantae.
* Reino (biolochía).
* Zoolochía.

## Vinclos externos
Ciencias naturals

As **Ciencias naturals** son as ciencias que tienen por obchecto l'estudio d'a naturaleza. As ciencias naturals estudian os aspectos fisicos y no pas humanos d'o mundo, estando istos zagueros obchecto d'estudio d'as Ciencias humanas. O grupo d'as Ciencias naturals se distingue por un costau d'as Ciencias socials, y por atro, d'as artes y as humanidaz. As Ciencias naturals siguen o metodo cientifico y miran d'explicar o funcionamiento d'o mundo por procesos naturals mas que no divinos. As Matematicas no son por ellas mesmas una ciencia natural, pero proporcionan muitos d'os metodos fundamentals ta istas ciencias.

En atros contextos, o termino Ciencias naturals fa referencia a la Biolochía, y a l'estudio d'os procesos biolochicos, distinguindo-se d'as Ciencias fisicas como a Quimica y a Fisica.

## Se veiga tamién
* Astronomía.
* Biolochía.
** Botanica.
** Zoolochía.
* Ecolochía.
* Fisica.
* Cheolochía.
* Quimica.
Astronomía

L**'astronomía**, que significa etimolochicament "o conoiximiento d'as estrelas" ye a ciencia que estudia l'universo y os cuerpos celestes u astros, tanto a suya posición y movimiento en o firmamento como a suya naturaleza, estructura y evolución (astrofisica). Ye ista una d'as pocas brancas cientificas en as que os investigadors aficionatos encara pueden fer contribucions importants.

Anque comparten un orichen común, no cal confundir l'astronomía con l'astrolochía, que ye una pseudosciencia emplegata dende antigo como arte devinatoria que se mira de predecir o destín por meyo d'a observación d'a posición d'os astros.

En aragonés medieval bi ha textos que parlan d'astronomía y astrolochía en o "*[[Secreta Secretorum]]*", en o "Libro del Trasoro" y en o "Libro d'as Marabillas d'o Mundo". Encara que podamos leyer *astronomja* en o "Libro d'el Trasoro", encara no la diferencian de l'astrolochía:

## Bibliografía
*  José Luis Comellas. *Astronomía*.  Editorial Rialp (1983).
* Mariano Moles Villamate. *Claroscuro del Universo*. Madrit: Consejo Superior de Investigaciones Científicas, 2007.  ISBN  978-84-00-08536-0 
*  Carl Sagan. *Cosmos*. Editorial Planeta (1980). 
*  Bakulin, Kononóvich y Moroz. *Curso de Astronomía general*, Editorial MIR (1987). 
*  Isaac Asimov. *De Saturno a Plutón*,  Alianza Editorial (1984). 
*  Wulff Heintz. *El mundo de los planetas*, Ediciones Iberoamericanas (1968). 
*  VVAA. *El nuevo Sistema Solar*, Libros de "Investigación y Ciencia". Editorial Prensa Científica (1982). 
*  Patrick Moore. *Guía de las Estrellas y los Planetas*, Ediciones Folio (1982). 
*  Isaac Asimov. *Historia del Telescopio*, Alianza Editorial (1986). 
*  José García García. *Introducción a la Astrofotografía*, Equipo Sirius. 
*  Alejandro Feinstein, Horacio Tignanelli. *Objetivo Universo*, Ediciones Colihue (1996).
*  Mijail Márov. *Planetas del Sistema Solar*, Editorial MIR (1985).
*  Erhard Keppler. *Sol, lunas y planetas*. Biblioteca Científica Salvat, Ed. Salvat Editores, 1986.

## Referencias

## Vinclos externos

*  Pachina web adedicata ta l'astronomía.
Papaver rhoeas

L**'ababol**, **babol** u **ababolera**  () ye una planta dicotiledonia d'a familia d'as papaveracias. Abunda en os campos y en as márguins d'os camins, y se distingue per a color bien roya d'a suya flor.

## Fitonimia
O fitonimo *ababol* promana de l'arabe hispanico *hababáwr(a)*, forma arabizata d'o latín *papaver*. O vocable contina encara vivo en a parla rural castellana y catalana d'influencia aragonesa (per tot l'Aragón castellanofono y catalanofono, en Navarra, Murcia y lugars d'a Catalunya nordoccidental y d'o País Valenciano). Por atra part *ababol* ye una faltada propia de l'aragonés y o castellano d'Aragón por comparanza metaforica con o consumidor d'opiacios, herencio d'un antigo uso de l'adormidera en ixas envueltas d'Al Andalus.

Atros nombres en aragonés son *anchovas*, *catabols*, *escatabous* y *rosilla*.

José Pardo Sastrón comenta que en Torrociella d'Alcanyiz *ababol* ye a flor y *rosilla* ye a hierba. A forma *rosilla* tien como cognato o catalán cheneral *rosella*, que en a parla d'o Matarranya ye *ruella*.

A suya flor recibe os nombres de **fraire** y **santchuán** que a vegadas tamién fan referencia a tota la planta.

## Descripción
Ye una planta anyal, d'aparencia fráchil y bonica, que ye estata fuent d'inspiración ta muitos pintors europeus y de chuegos ta los ninons, pero que os labradors consideran mala hierba, ya que infesta per tot os sembratos.

Puede producir efectos narcoticos, debitos a los alcaloides que contién. Ista caracteristica ye l'orichen probable de l'uso informal d'a parola con o significato de persona fata, d'intelichencia "adormita" u que pierde facilment l'atención.

A planta ye tipica de culturas cerealistas, espardita per buena parte d'Europa, Asia y l'America d'o Norte.

## Notas


## Referencias
Biolochía

A **Biolochía** (d'o griego βίος [bíos], «vita», y -λογία [-lochía], «tratau, estudio, ciencia») ye a ciencia que estudia a los sers vivos y la vida. Estudía as caracteristicas fisicas y de comportamiento d'os organismos vivos (actuals u d'o pasau), cómo han plegau a existir, y qué interaccions tienen entre éls y con o medio ambient. A Biolochía abarca buena cosa de brancas, que muitas vegadas se consideran mesmo disciplinas independients.

O prencipio de l'emplego d'o termino *biolochía* ye en o primerias d'o sieglo XVIII y ye atribuyiu a Karl Friedrich Burdach en 1800; en publicacions o termin ye mencionau en a obra *Biologie oder Philosophie der lebenden Natur* de Jean-Baptiste Pierre-Antoine de Monet, y en *Hydrogéologie* de Gottfried Reinhold Treviranus, todas dos publicatadas en 1802, independientment una de l'atra.

## Brancas d'a Biolochía
A Biolochía tien muitas brancas entre as que cal destacar as siguients: 
* Biolochía humana.
* Biolochía marina.
* Biolochía sistematica.
* Bioquemica.
* Botanica.
* Ecolochía.
* Fisiolochía.
* Chenetica.
* Histolochía.
* Micolochía.
* Microbiolochía.
* Zoolochía.

## Galería d'imáchens

Imachen:Guriezo Adino vaca toro terneras.jpg|Animalia - Bos primigenius taurus.
Imachen:Zboże.jpg|Planta - Triticum.
Imachen:Morchella esculenta 08.jpg|Fungi - Morchella esculenta.
Imachen:Fucus serratus2.jpg|Stramenopila/Chromista - Fucus serratus.
Imachen:Gemmatimonas aurantiaca.jpg|Bacteria - Gemmatimonas aurantiaca (- = 1 Mikrometer).
Imachen:Halobacteria.jpg|Archaea - Halobacteria.
Imachen:Gamma phage.png|Virus - Gamma phage.


## Referencias

## Vinclos externos

*  ''Colegio Profesional de biologos de Aragón'' (COPBA).
Fisica

A **fisica** (d'o griego φυσικη) ye a ciencia d'a naturaleza en o sentiu mas amplo. A fisica estudia as propiedaz d'a materia, a enerchía, o espacio y as interaccions entre ellos. As leis d'a fisica s'expresan cheneralment como formulas matematicas que se deducen dende as observacions y midas de fenomenos naturals emplegando o metodo cientifico.

:**Teorías prencipals:**
:Mecanica clasica - Termodinamica - Mecanica estatistica - Electromagnetismo - Relatividat especial - Relatividat cheneral - Mecanica cuantica - Mecanica cuantica relativista - Electrodinamica cuantica - Cromodinamica cuantica

:**Teorías propuestas:**
:Teoría d'o Tot - Teoría de Gran Unificación - Teoría d'as cuerdas - Criochenia

:**Conceptos:**
:Materia - Antimateria - Particlas - Masa - Enerchía - Momento - Tiempo - Fuerza --Presión - Onda - Electricidat - Magnetismo - Temperatura - Entropía - Sistemas d'unidaz - Constants fisicas

:**[[Fuerzas fundamentals]]:**
:Interacción gravitatoria - Interacción electromagnetica - Interacción nucleyar feble -Interacción nucleyar fuerte

:**Campos d'a Fisica:**
:Astronomía y Astrofisica - Dinamica de fluidos - Fisica atomica - Fisica computacional - Fisica Electronica - Fisica de l'estau solido - Fisica molecular - Fisica nucleyar - Fisica de particlas (u Fisica d'Altas Enerchías) - Optica

:**Atros:**
:Ainas de mida

Tamién se parla de Fisica Teorica y Fisica Experimental seguntes si a Fisica ye mas orientada a lo desarrollo de teorías u a la contrimuestra experimental d'os resultaus preditos por as teorías.

## Breu historia d'a fisica
### Fisicos famosos

## Referencias

## Vinclos externos

*  Directorio de pachinas sobre Fisica.
*  Pachina web d'a Sociedat Catalana de Fisica.
Cheolochía

A **Cheolochía** (d'o griego γηο (*geo*, "tierra"), y λογος (*logos*, "palabra, razón") ye a Ciencia que estudía a Tierra, a suya historia y os procesos que l'han formada. Tamién se puede considerar cheolochía o estudio d'atros planetas, anque se gosan emplegar atros terminos mas especializaus: *selenolochía* (d'a Luna), *areolochía* (de Marte), etcetera.

O termin *cheolochía* fue emplegau en primeras por Richard de Bury o 1473, que la emplegaba ta destinguir entre a churisprudencia *terrenal* y a *teolochía*. Jean-André de Luc estió o primer en emplegar o termino en o sentiu moderno, en l'anyo 1779.

## Brancas d'a Cheolochía
* Cristalografía.
* Estratigrafía.
* Mineralochía.
* Sismolochía.
* Vulcanolochía.
* Petrolochía.
* Tectonica y Cheolochía estructural.
* Paleontolochía.
* Cheolochía rechional.

## Referencias

## Vinclos externos
Insecta

Os **insectos** (nombre cientifico **Insecta**, en singular *insectum*), son una clase d'animals invertebratos, d'o filo d'os artropodos. Viven en toz os continents y s'han establito en toz os nichos ecolochicos siendo a clase de organismos con mas diversidat d'especies con 1 millón d'especies, d'alto u baixo, identificatas y descritas, anque bi ha estudios que estiman que bi ha entre 6 y 30 millons. O suyo numero ye en recesión por a utilización de productos quimicos por os humans.

A ciencia adedicata a lo estudio d'os insectos ye a Entomolochía.

O cuerpo d'os insectos presenta tres tagmas: cabeza, tórax y abdomen. O tórax presenta tres pars de patas y en muitos insectos dos pars d'alas.

## Taxonomía
A clasificación d'os insectos como en muitas atras clases d'animals ye baixo periodica revisión.

**Subclase** Apterygota.
* Symphypleona.
**Subclase** Archaeognatha.
**Subclase** Dicondylia.
* Monura.
* Thysanura.
**Subclase [[Pterygota]]**.
* Palaeodictyoptera.
* Ephemeroptera.
* Odonata.
* **Infraclase [[Neoptera]]**.
** Blattodea.
** Mantodea.
** Isoptera.
** Zoraptera.
** Grylloblattodea.
** Dermaptera.
** Plecoptera.
** Orthoptera.
** Phasmatodea.
** Embioptera.
** Mantophasmatodea.
** **Superorden [[Hemipterodea]]**.
*** Psocoptera.
*** Phthiraptera.
*** Hemiptera.
*** Thysanoptera.
** **Superorden [[Endopterygota]]**.
*** Miomoptera.
*** Megaloptera.
*** Raphidioptera.
*** Neuroptera.
*** Coleoptera.
*** Strepsiptera.
*** Mecoptera.
*** Siphonaptera.
*** Protodiptera.
*** Diptera.
*** Trichoptera.
*** Lepidoptera.
*** Hymenoptera.

## Notas


## Referencias

## Vinclos externos

*  Comunidat virtual d'entomolochía.

### Sociedaz d'entomolochía
*  Sociedat Entomolochica Aragonesa.
*  ''Asociación Española de Entomología''.
*  Sociedat Catalana de Lepidopterologia.
*  ''Sociedad Española de Entomología Aplicada''.
*  Sociedat Andaluza d'Entomolochía.
*  ''Asociación Entomolóxica Galega''.
Canis lupus familiaris

:Iste articlo ye sobre un **animal canido**. Ta d'atros usos se veiga Can (desambigación).

O **can**, tamién dito **cocho** u **perro**, ye un mamifero que perteneixe a la familia *[[Canidae]]* (*Canidos*), o mesmo que o lupo, o raboso y o coyote. Familiarment se diz tamién **chucho**. O termin **gos** tamién ye emplegau, especialment pa animals marchants sin duenyo.

En cheneral s'emplega o vocable 'can' ta referir-se a la raza domestica (*Canis familiaris*), que se creye que desciende d'un ancestro parellano a o lupo. Bels cientificos creyen, manimenos, que o can ye una subspecie d'o lupo, dita *Canis lupus familiaris*.

O promeyo de vida ye de 12 a 15 anyadas, encara que isto pende en a grandaria d'o can. Se diz que contra mas gran ye o can, vive menos anyadas, y viceversa.

As crietas d'o can se dicen *[[cadiello]]s*, *[[Cadiello|cadillos]]*, *cosques*, *caninos*, *chuchez* u *cachurros*.

Existen a-saber-las razas de cans (bellas razas con nombre vernaclo son: *semiso, lébris, [[Mostín d'o Pireneu|mostín]]*). A mayor parti d'ellas han siu creyadas por l'hombre por meyo d'a triga artificial.

L'hombre utiliza os cans ta diferents fainas, la las cuals istos son entrenaus, como por eixemplo:
* Can de chira o can de picala (pastor).
* Can de caza.
* Can de circo.
* Can guardador.
* Can de detección.
* Can de guida (ta ciegos).
* Can policía.
* Can esportivo.
* Can de salvamiento.
* Can d'eslisadera.

## Mazadas
**En coixera de can, aire de Sarrués y glarimas de muller, nunca i has de criyer*.

## Galería d'imáchens

Imachen:Laika01.jpg|Can d'a raza *[[West Highland Terrier]]*.
Imachen:Perro aguas marte.jpg| Can d'aguas espanyol.
|Tosa Inu


## Notas


## Referencias

## Vinclos externos
As Crabetas

**As Crabetas** u **corral d'as Crabetas** ye un cumulo ubierto d'estrelas en a constelación de Tauro que se troba relativament cerca, a uns 440 anyos luz.

Només de 6 a 10 estrelas pueden estar vistas per o simple uello, pero con o telescopio se'n i vei dica 3.000. As estrelas azuls y blancas luminosas son as mes visibles. Se creye que a suya edat no brinca d'os 100 millons d'anyos, y que les ne queda bels 250 millons mes per debant.

O feito que se veigan muito de nueiz l'ha dato a las Crabetas un puesto especial en diferents culturas, antigas y modernas. Ta los vikingos, yeran pirinas d'a diosa Freya. Os maorís en dicen Mataariki, y o suyo devantamiento eliaco sinyala lo prencipio de l'anyada nueva, arredol d'o mes de chunio. Os aboríchens australianos creyeban que yeran una muller a qui Kidili, l'hombre d'a Luna, cuasi heba violata. Tamién, como en muitas culturas, yeran siete chirmanas, clamatas as Makara. Diz que os nativos americanos midiban a suya percepción visual per o numero d'estrelas que podeban veyer-ie. Mesmo en l'antiga Europa, sobretot en cerclos griegos, as Crabetas yeran una preba de visión frecuent. En o Sobremont indicaban cuan heba d'encomenzar o viache transhumant.

En Chapón las conoixen per Subaru, y la marca d'autos que porta iste nombre emplega las Pleyades como logotipo.

En a mitolochía griega, as Siete Chirmanas yeran identificatas con:

#Alciona.
#Asterope.
#Electra.
#Maya.
#Merope.
#Taigueta.
#Celeno.

Istos son es nombres que s'asinan huei a cadaguna d'as estrelas d'o cumulo, ya que a mitolochía conta que as siete chirmanas rematoron tornando-se estrelas. Yeran ninfas d'os monts, fillas d'Atlas y Pleyona y se suicidoron dimpués d'a muerte d'as suyas chirmanas, as Iades.

## Notas


## Referencias
Literatura

A **Literatura** ye l'arte que emplega una luenga como meyo d'expresión. A literatura define una clase d'escritos que se destinguen por a suya polideza d'estilo u expresión, como a poesía, os asayos u a historia. Ye l'arte que exprisa a polideza por meyo d'as palabras. Ye parte d'as Bellas Artes como a musica, a escultura, o teatro, etc. Ista definición deixa difuera d'a literatura atras produccions escritas como os tractaus cientificos u atros treballos que a suya preocupación ye centrada mas en o fundo que en a traza.

Tamién se diz literatura a lo conchunto d'as produccions literarias d'una nación u grupo linguistico (p. ex. literatura aragonesa, literatura espanyola, literatura suiza), d'un tiempo (literatura medieval), u d'un chenero (literatura historica).

En un sentiu mas cheneral, puede emplegar-se a palabra ta nombrar un conchunto de textos publicaus, tiengan u no una dimensión estetica. Ye o caso, por eixemplo, cuan se parla de *literatura cientifica*. A expresión *literatura grisa* s'emplega ta nombrar os texto administrativos u d'investigación no publicaus, que son entrecambeaus entre profesionals d'una mesma aria.

## Literaturas por idiomas
### Literatura en aragonés

A luenga aragonesa, conoixida como navarro-aragonesa en a suya etapa medieval, no ha teniu a lo largo d'a suya historia o prestichio literario d'as atras luengas romances d'a Peninsula Iberica, encara que son contemporaneas en o suyo orichen.

O primer testimonio escrito en lengua aragonesa y basca, son As Glosas Emilianenses feito  conoixiu dende o suyo escubrimiento, encara que a sobén se diz que son en castellano. También se diz a sobén que s'escribioron en o sieglo X, pero en verdat pareix que datan de metat d'o sieglo XI.

## Notas


## Referencias
Quimica

A **Quimica** ye la Ciencia que estudia la estructura, propiedaz y transformacions d'a materia a partir d'a suya composición. Describe a manera en que os composants d'a materia (moleculas, atomos, etc.) s'achuntan y interaccionan. A quimica estudia las transformacions d'a materia por oposición a la fisica, que ye la ciencia que estudia los estaus d'a materia.

## Brancas d'a Quimica
* Bioquimica.
* Quimica Analitica.
* Quimica Fisica.
* Quimica Inorganica.
* Quimica Organica.

## Conceptos
* Atomo.
* Tabla periodica.
* Elemento quimico.
* Compuesto quimico.
* Molecula.

## Historia d'a Quimica
* Alquimia.
* Quimicos conoixius.

## Referencias
Ciencia

**Ciencia** (d'o latín *scientia*, conoiximiento, pronunciato  u ) son as diferents brancas d'o saber humano, y en un sentito cheneral ye o conchunto de conoiximientos. Manimenos, dende o sieglo XIX, o significato semantico d'a palabra s'ha reducito a l'actividat destinata a l'adquisición de conoixencias *a traviés d'o [[metodo cientifico]]*, esligando-se asinas a filosofía d'as ciencias exactas y d'as experimentals.

## Clasificación d'as prencipals desciplinas cientificas
### [[Ciencias puras]], exactas u formals
En contraposición a las ciencias aplicatas, son as que no paran cuenta en a suya aplicación practica. Emplegan a deducción como metodo de rechira d'a verdat. 
:Lochica - Matematicas.

### [[Ciencias naturals]]
As que tienen por obchecto lo estudio d'a naturaleza.

:Astronomía - Biolochía - Bioquimica - Biotecnolochía - Ciencias d'a Tierra - Ecolochía - Exoplanetolochía - Fisica - Cheolochía - Quimica.

### [[Ciencias socials]] u humanas
Son totas as ciencias, en sentito amplo, que s'ocupan d'os aspectos de l'hombre - cultura y sociedat- no estudiatos en as ciencias naturals.

:Antropolochía - Arqueolochía - Biblioteconomía - Ciencias d'a información - Ciencias politicas - Dreito - Economía - Cheografía - Historia - Lingüistica - Pedagochía - Psicolochía - Sociolochía - Filosofía - Relichions y creyencias - Urbanismo.

### [[Ciencias aplicatas]]

:Agricultura - Astronautica - Automoción - Ciencias d'a Salut - Comunicacions y transportes - Gastronomía - Informatica - Menería - Pesca - Ganadería - Tecnolochía.

### [[Ciencias ocultas]]
Son conoiximientos y practicas misteriosas que dende antigo se miran de comprender y dominar os secretos d'a naturaleza. No siguen o metodo cientifico por lo que no son reconoixitas como desciplinas cientificas. En cheneral son consideradas pseudosciencias.

## Referencias

## Vinclos externos
Antropolochía

L**'Antropolochía** -d'o griego *anthropos* (hombre) y *logos* (conoiximiento)- ye a ciencia que s'adedica a l'estudio d'a humanidat (*Veyer:* hombre).
L'antropolochía s'adedica a l'estudio de toz os humanos, en todas as suyas dimensions. Un concepto basico de l'antropolochía ye o concepto de cultura y que a nuestra especie ha desarrollau una capacidat universal de concebir o mundo simbolicament, d'amostrar y aprender ixos simbolos socialment y de transformar o mundo (y a nusatros mesmos) con l'aduya d'ixos simbolos.

L'antropolochía se trestalla tradicionalment en cuatre brancas:
* Antropolochía fisica, que estudia o comportamiento d'os primates (primatolochía), a evolución humana y a chenetica; ista branca ye tamién conoixita como antropolochía biolochica.
* Antropolochía cultural, (tamién dita antropolochía social u antropolochía socio-cultural). As brancas estudiadas por os antropologos culturals incluyen os rez socials, o comportamiento social, o dreito, a politica, a ideolochía, a relichión, as creyencias, os patrons de producción y consumo, os intercambios, a socialización, o chenero y atras expresions d'a cultura.
* Antropolochía lingüistica, que estudia as variacions d'o lenguache a traviés d'o tiempo y o espacio, os emplegos socials d'o lenguache, y a relación entre a luenga y a cultura.
* Arqueolochía, que estudia os materials remanents d'as sociedatz humanas. A sobén se considera como una branca cientifica diferent de l'antropolochía.

## Referencias

## Vinclos externos
Dreito

O **dreito** (d'o latín *< DERECTUS*) ye o conchunto de normas que richen a vida d'una sociedat, reglando o comportamiento d'os individuos y grupos que la conforman, y resolvendo os conflictos que se producen entre ellos. Ista definición sirve ta o dreito positivo, pero atras definicions alternativas tamién han estau proposadas por churistas, filosofos y teoricos d'o dreito, sin que bi haiga un consenso. A Filosofía d'o Dreito estudia o concepto de *Dreito*.

## Orichen

O naiximiento d'o Dreito no ye esclatero. Os autors se trestallan en dos opinions:

* O Dreito naixe como reparación a una afrenta fisica u moral que una persona fa a otra.
* O Dreito naixe ta reglar a indemnización debida por a no observanza d'una palabra dada, en cheneral, ta reglar os negocios entre as personas.

Historicament, o naiximiento d'a norma churidica se preduz como imposición de qui exerce o poder. Iste concepto se suavice posteriorment, dica plegar a sistemas como l'occidental vichent, en que as leis brotan d'o pueblo a traviés d'a elección que iste fa d'o poder lechislativo.

O Dreito naixe d'as ditas fuents d'o Dreito y que son:

* A lei.
* O costumbre.
* Os prencipios chenerals d'o Dreito.
* A churisprudencia.

## Conteniu

O Dreito se trestalla tradicionalment en as categorías de Dreito publico y Dreito privau u civil. Manimenos, ista troxadura ha estau amplament creticada y enguán no en tien tanta de fuerza, debant d'a aparición d'atros campos de l'Ordenamiento Churidico en as que as diferencias entre o publico y o privau no son tan evidents (p. ex, o Dreito laboral, en o que a relación privada entre o treballador y lo empresario se troba intervenida por una normativa publica.

Contino se enumeran as prencipals brancas churidicas:

* Dreito Administrativo
** Dreito Urbanistico
* Dreito ambiental
* Dreito civil
** Dreito d'as personas
** Dreito de cosas
*** A propiedat
*** A posesión
*** L'usufruito, uso y habitación
*** A servitut
** Dreito de familia
*** Paternidat y filiación
*** Dreito d'alimentos
*** Tutela
*** Curatela
*** Matrimonio
*** Deseparación legal y esvurcio
*** Adopción
** Dreito d'obligacions
*** Obligacions
*** Contratos
** Dreito de succesions
*** O testamento
*** A succesión testada
*** A succesión intestada
** Dreito nobiliario
** Propiedat industrial
** Propiedat intelectual
*** Dreitos d'autor
*** Dreitos d'explotación
* Dreito internacional
** Dreito internacional privau
** Dreito internacional publico
* Dreito laboral
* Dreito mercantil
** Contratos mercantils
** Dreito concursal
** Dreito de sociedaz
* Dreito penal
* Dreito politico
** Dreito constitucional
* Dreito fiscal
* Derecho procesal
** Dreito procesal administrativo
** Dreito procesal civil
** Dreito procesal laboral
** Dreito procesal penal
* Filosofía d'o Dreito
** Ciencia d'o Dreito
** Teoría d'o Dreito
** Sociolochía d'o Dreito
* Historia d'o dreito
** Dreito romano
* Dreitos animals

## Referencias
Fuellas

**''Fuellas'' d'información d'o [[Consello d'a Fabla Aragonesa]]**, coloquialment **Fuellas**, ye a primera y mas veterana revista feita de raso en aragonés. Dende aquels primers 100 eixemplars de tirache se ha pasato a ros 1.500 actuals. Ye a publicación periodica, no diaria, mas antiga d'Aragón, pos contina editando-se dende chunio de 1978. En aviento de 2010 saliba o numero 200; arredol de 5.000 pachinas fan veyer a suya importancia en o proceso de modernización de l´aragonés.

Se centra en información d'actualidat sobre as actividaz d'o Consello d'a Fabla Aragonesa por l'aragonés y a cultura feita en aragonés: literatura, amostranza, publicacions, politica lingüistica, textos populars, actividaz, etcetera. Admite recensions de publicacions, textos curtos de creyación literaria y bels treballos d'investigación u de replega arredol d'o lexico, a gramatica u atros aspectos de l'aragonés.

Ye bimestral y cada numero, por un regular, gosa tener entre 32 y 44 planas. A suya directora, dende 2014, ye a periodista oscense Amaya Gállego Lamarca.

## Vinclos externos
*Revista Fuellas